Аԥсны
Ажәабжьқәа Sputnik Аԥсны аҟны
РУСДРАМ Вера Бабичева далархәны амоноспектакль азнархиоит
© Sputnik / Томас ТхайцукРусский Драматический театр
© Sputnik / Томас Тхайцук
АҞӘА, ԥхынҷкәын 15 - Sputnik. Фазиль Искандер ихьӡ зху Аҳәынҭқарратә аурыс драматә театр аҿы азырхиара хдыркәшоит аспектакль "Не обо мне", Урыстәыла зҽаԥсазтәыз артистка Вера Бабичева далархәны. Абри атәы Facebook идаҟьаҿы иҩуеит РУСДРАМ адиректор хада Иракли Хынҭәба.
Аспектакль адраматург Маиа Тульчинскаиа лпиеса иалхуп, арежиссиор Мариа Романова.
Апиеса далахәуп Урыстәыла зҽаԥсазтәыз артистка, Ермантәыла зҽаԥсазтәыз артистка, Москва ҳаҭыр зқәу аҟаза аусзуҩ, Московатәи адраматә театр артистка Вера Бабичева, еиҭеиҳәоит Хынҭәба.
"Ҳара Вера Бабичева дызлахәыз акы ақәыргылара ҳашьҭан. Аматериал ҳаԥшаауан. Вера Бабичева – аԥышәа змоу актрисоуп. Лыҩаӡара ҳаракуп. Ахәаԥшҩы иаартны иацәажәара азин лымоуп", - иҳәоит Русдрам адиректор хада.
Иара иажәақәа рыла аспектакль "Не обо мне" зегьы ирызкуп, ауаа еиҟәызшо ацифратә технологиақәа, агәҭынчымра узцәырызго аҭагылазаашьақәа, аиԥырҵра ахьаа, ахақәиҭра анасыԥ уҳәа.
"Не обо мне" атеатр иарепертуартәу спектакльхоит. Аԥхьарбара азԥхьагәаҭоуп атеатрқәа аусура ишаалагалак.
Уаанӡа Вера Бабичева Русдрама аспектакль "Три высокие женщины" аҿы дыхәмаруан 2018 шықәса цәыббрамзазы атеатр Москва ақәгылараан.
25 Цәыббра 2018, 14:54